《次韵仇仁近用韵见示五首》
元代·方回

褒衣全觉近人轻，击柝鸣鼙满万城。
士气欲如枯草死，文声未见蛰雷惊。
绛侯岂识长沙傅，秦宓能非棘子成。
当复夜窗抱吟膝，百年长与一灯盟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。